Ir-Regolament tal-Kummissjoni (KE) Nru 618/98
tat-18 ta’ Marzu 1998
li jemenda r-Regolament (KE) Nru 1898/97 li jistabbilixxi regoli għall-applikazzjoni fis-settur tal-laħam tal-majjal għall-arranġamenti koperti mir-Regolament tal-Kunsill (KE) Nru 3066/95 u li jħassar ir-Regolamenti (KEE) Nru 2698/93 u (KE) Nru 1590/94
IL-KUMMISSJONI TAL-KOMUNITA EWROPEA,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 3066/95 tat-22 ta’ Diċembru 1995 li jwaqqaf ċerti konċessjonijiet fil-forma ta’ kwoti ta’ tariffi Komunitarji għal ċerti prodotti agrikoli u li jipprovdi għall-aġġustament, bħala miżura awtonoma u transizzjonali, ta’ ċerti konċessjonijiet agrikoli previsti fil-Ftehim Ewropew sabiex jiġi kkunsidrat il-Ftehim fuq l-Agrikultura milħuq fis-Serje ta’ Negozjati Multilaterali ta’ l-Urugway dwar il-Kummerċ [1], kif l-aħħar emendat bir-Regolament (KE) Nru 1595/97 [2], u b’mod partikolari l-Artikolu 8 tiegħu,
Wara li kkunsidrat ir-Regolament tal-Kunsill (KEE) Nru 2759/75 tad-29 ta’ Ottobru 1975 fuq l-organizzazzjoni komuni tas-suq tal-majjal [3], kif l-aħħar emendat mir-Regolament (KE) Nru 3290/94 [4], u b’mod partikolari l-Artikoli 22 tiegħu,
Billi r-Regolament tal-Kummissjoni (KEE) Nru 1898/97 [5] jistabbilixxi regoli dettaljati għall-applikazzjoni fis-settur tal-laħam tal-majjal ta’ l-arranġamenti previsti fir-Regolament (KE) Nru 3066/95;
Billi l-Artikolu 4(3) ta’ Regolament (KE) Nru 1898/97 jantiċipa li l-Istati Membri javżaw lill-Kummissjoni fi żmien ħamest ijiem dwar l-applikazzjonijiet imressqa għal liċenzi ta’ l-importazzjoni; billi fis-sistemi l-oħrajn kollha ta’ importazzjoni applikati fis-settur tal-majjal din l-informazzjoni għandha tingħata fi żmien tlett ijiem; billi huwa approprjat li wieħed jarmonizza ż-żewġ perjodi ta’ żmien biex tiġi ffaċilitata l-ġestjoni tajba tad-diversi sistemi ta’ l-importazzjoni;
Billi l-miżuri previsti f’dan ir-Regolament huma skond l-opinjoni tal-Kumitat tal-Ġestjoni tal-Majjal,
ADOTTAT DAN IR-REGOLAMENT:
Artikolu 1
Fl-Artikolu 4(3) tar- Regolament (KE) Nru 1898/97, "il-ħames" qed jitbiddel f’ "it-tielet".
Artikolu 2
Dan ir-Regolament għandu jidħol fis-seħħ fl-1 ta’ April 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Marzu 1998.